**6. melléklet a 3/2019. (VI.5.) számú rendelethez**

Településképi bejelentéshez kötött tevékenységek

1. Olyan építményen végzett építési tevékenység, amely
   1. helyi egyedi védett,
   2. helyi területi védelem alatt áll,
   3. előregyártott tartószerkezeti rendszerrel épült,
   4. tájképvédelmi területen áll

és az építési tevékenység az építmény közterületről feltáruló homlokzatának, felületképzésének, színezésének, megjelenésének megváltoztatását eredményezi.

1. Helyi területi védelem alatt álló területen
   1. kereskedelmi, vendéglátó rendeltetésű épület építése, bővítése, amelynek mérete az építési tevékenység után sem haladja meg a nettó 20,0 m2 alapterületet,
   2. nem emberi tartózkodásra szolgáló építmény építése, átalakítása, felújítása, valamint bővítése, amelynek mérete az építési tevékenység után sem haladja meg a nettó 100 m3 térfogatot és 4,5 m gerincmagasságot,
   3. meglévő utcai kerítés közterületről feltáruló felületképzésének, színezésének, megjelenésének megváltoztatását eredményező átalakítása.
2. Meglévő épület esetében önálló rendeltetési egységek számának olyan változása, funkcióváltása, amely parkolószám-növelési kötelezettséggel jár.
3. Önálló reklámtartó építmény, közművelődési hirdetőoszlop, információs, vagy más célú berendezés építése, meglévő felújítása, helyreállítása, átalakítása, korszerűsítése, bővítése, megváltoztatása.
4. Önállóan létesítendő elektronikus hírközlési építmény, vagy homlokzaton, tetőn létesítendő elektronikus hírközlési berendezés.
5. Reklámok és reklámhordozók elhelyezése, meglévő reklámhordozók felületképzésének, színezésének, megjelenésének megváltoztatását eredményező átalakítása, kivéve belterületen a gépjárművek közlekedésére szolgáló közút területének úttesten kívüli burkolatlan részén, járdán, gyalogúton és kerékpárúton található, tájékozódást segítő jelzést megjelenítő reklámcélú eszköz közvilágítási-, villany-, és telefonoszlopon történő elhelyezése esetén.